死飞龙厩中贵戚画为图。《五代史》：梁太祖朱温有所乘乌马，号“一丈乌”，尝以赐寇彦卿。天复中，太祖迎唐昭宗于凤翔，累与岐军对阵。时寇彦卿为诸道马步军都排阵使。尝躬擐甲胄，乘其所赐乌马，驰骋于阵前，太祖目之曰：“真神王也！”《五代史》：（北）汉王刘旻与周世宗战北，乘黄骝驰归，以金银饰厩，食以三品，号自在将军。《闻见录》：仁宗御马名玉逍遥，色白，乘之如舆辇也。闱人云：“马行步有尺度，疾徐皆中节，御者行速，则以足阑之。”一日燕王借乘，即常鸣不行，王怒还之。帝以配南城马铺，久之复御，其行如初。帝升遐，从葬之陵下